**NACRT**

**ZAKON O IZMJENAMA I DOPUNAMA ZAKONA**

**O GLAVNOM GRADU**

**Član 1**

U Zakonu o Glavnom gradu ("Službeni list RCG", broj 65/05 i “Službeni list CG", broj 72/10), član 4 mijenja se i glasi:

“Radi stvaranja uslova za efikasnije i ekonomičnije obavljanje poslova iz nadležnosti Glavnog grada i učešća građana u vršenju tih poslova obrazuje se opština u okviru Glavnog grada (u daljem tekstu: opština), kao oblik ostvarivanja lokalne samouprave.

Opština vrši poslove utvrđene Zakonom o lokalnoj samoupravi,ovim zakonom, statutom opštine i statutom Glavnog grada .”

Opština ima svoju teritoriju, svoj Budžet i nadležnosti u skladu sa Zakonom.

**Član 2**

Član 2 mijenja se i glasi:

„ Glavni grad i opštine u okviru Glavnog grada obuhvataju teritoriju utvrđenu zakonom kojime se utvrđuje teritorijalna organizacija Crne Gore“ .

**Član 3**

U članu 17 stav 2 riječi: “predsjednici gradskih opština“ zamjenjuju se riječima: “predsjednici opština“.

**Član 4**

PoglavljeIV i čl. 19 do 35 mijenjaju se i glase:

**“IV. OPŠTINE**

Član 19

Opštine su Opština Golubovci i Opština Tuzi, čija se teritorija određuje zakonom kojim se uređuje teritorijalna organizacija Crne Gore.

Član 20

Opština ima svojstvo pravnog lica, u okviru prava i dužnosti utvrđenih Zakonom o lokalnoj samoupravi i ovim zakonom.

Član 21

Opština može imati grb i zastavu (u daljem tekstu: simboli) i praznik.

Oblik i sadržina simbola i praznik uređuju se statutom opštine u skladu sa zakonom.

Na odredbe statuta kojim se uređuje oblik i sadržina simbola i praznik saglasnost daje Vlada.

Upotreba simbola uređuje se aktom skupštine opštine.

Član 22

Opština i njeni organi imaju pečat koji sadrži naziv: Crna Gora, Glavni grad Podgorica, naziv opštine i sjedište, a u sredini je grb te opštine, odnosno Glavnog grada ako grb opštine nije utvrđen.

Pečat organa opštine, pored elemenata iz stava 1 ovog člana, sadrži i naziv organa.

Tekst pečata ispisuje se u skladu sa zakonom kojim se uređuje pitanje pečata državnih organa.

Član 23

Opština donosi statut i druge akte.

Statutom iz stava 1 ovog člana, u skladu sa Zakonom o lokalnoj samoupravi i ovim zakonom, bliže se uređuje organizacija organa opštine, način njihovog rada i odlučivanja, oblici neposrednog učešća građana u izjašnjavanju i odlučivanju o poslovima od zajedničkog interesa za stanovništvo opštine, finansiranje i druga pitanja od značaja za funkcionisanje opštine.

1. Poslovi opštine

Član 24

Opština:

1) donosi plan i program razvoja;

2) donosi budžet i završni račun budžeta;

3) Donosi lokalna planska dokumenta;

4) upravlja, raspolaže i štiti svoju imovinu i vrši pojedina svojinska ovlašćenja na državnoj imovini, u skladu sa zakonom;

5) odlučuje o raspisivanju referenduma za teritoriju opštine ili za dio teritorije;

6) utvrđuje uslove za osnivanje mjesnih zajednica, daje saglasnost na odluku o osnivanju mjesne zajednice i vodi evidenciju mjesnih zajednica;

7) uređuje, uvodi i utvrđuje visinu sopstvenih prihoda, u skladu sa Zakonom ;

8) organizuje i vrši poslove utvrđivanja naplate i kontrole sopstvenih prihoda ;

9) odlučuje po zahtjevima za postavljanje privremenih objekata na javnim površinama;

10)uređuje i obezbjeđuje obavljanje i razvoj komunalnih djelatnosti, održavanje komunalnih objekata i komunalnog reda;

11) reguliše saobraćaj na svom području, u skladu sa zakonom kojim se uređuje bezbjednost saobraćaju na putevima;

12) vrši, u skladu sa zakonom, poslove u pogledu zaštite, upravljanja i održavanja stambenih zgrada;

13) obezbjeđuje uslove i stara se o zaštiti životne sredine i pojedinih njenih djelova (kvalitet vazduha, zaštita od buke, upravljanje čvrstim otpadom i dr.);

14) stara se o izgradnji i održavanju lokalnih puteva od značaja za opštinu, kaoi nekategorisanih puteva i ulica u naseljima u toj opštini;

15) uređuje i obezbjeđuje privođenje namjeni građevinskog zemljišta u skladu sa planskim dokumentima i komunalno opremanje građevinskog zemljišta;

16) uređuje i obezbjeđuje uslove za razvoj preduzetništva;

17) uređuje, organizuje i stvara uslove i stara se o razvoju turizma, kao i razvoju djelatnosti kojima se unaprjeđuje razvoj turizma;

18) učestvuje u pripremi propisa i drugih akata Glavnog grada čija je sadržina od interesa za ostvarivanje i razvoj opštine;

19) obezbjeđuje uslove za uređivanje i održavanje groblja.

20) stara se o uslovima i oblicima informisanja lokalnog stanovništva;

21) planira i preduzima mjere u slučaju nastanka vanrednih situacija i stvara uslove za otklanjanje njihovih posljedica, u skladu sa planovima za zaštitu i spasavanje;

22) organizuje i sprovodi mjere zaštite stanovništva od zaraznih bolesti, u skladu sa zakonom;

23) stvara uslove za unapređivanje sporta i sportske rekreacije, odmora i rekreacije djece, omladine i odraslih i za održavanje objekata u tim oblastima;

24) stvara uslove za korišćenje poljoprivrednog zemljišta i stara se o njegovoj zaštiti;

25) obezbjeđuje socijalnu zaštitu koja se odnosi na kućnu pomoć starim i invalidnim licima i druge oblike socijalne zaštite;

26) u skladu sa mogućnostima, učestvuje u obezbjeđivanju uslova i unaprjeđenju djelatnosti: zdravstvene zaštite, obrazovanja, socijalne i dječije zaštite, zapošljavanja i drugih oblasti od interesa za lokalno stanovništvo i vrši prava i dužnosti osnivača ustanova koje osniva u ovim djelatnostima, u skladu sa zakonom;

27) planira i preduzima mjere na prevenciji narkomanije;

28) u skladu sa mogućnostima, uređuje i obezbjeđuje rješavanje stambenih potreba lica u stanju socijalne potrebe i lica sa invaliditetom i pomaže rad humanitarnih i nevladinih organizacija iz ovih oblasti;

29) stvara uslove za razvoj i unapređenje kulture i svih oblika stvaralaštva u ovoj oblasti;

30) uređuje i obezbjeđuje uslove za razvoj bibliotečke i drugih djelatnosti od interesa za lokalno stanovništvo;

31) stvara uslove za razvoj poljoprivredne proizvodnje (voćarstvo, vinogradarstvo, povrtlarstvo, maslinarstvo i dr.) i obavlja druge poslove iz ove oblasti;

32) obezbjeđuje uslove za zaštitu potrošača, u skladu sa zakonom;

33) uređuje način i uslove držanja kućnih ljubimaca, način postupanja sa napuštenim i izgubljenim životinjama, obezbjeđuje uslove za njihovo zbrinjavanje i sprovodi mjere kontrole njihovog razmnožavanja;

34) utvrđuje radno vrijeme u određenim djelatnostima i određuje područja u kojima se može obavljati određena djelatnost;

35) uređuje i obezbjeđuje uslove za održavanje javnih sajmova lokalnog značaja;

36) uređuje način organizovanja javnih radova od lokalnog značaja;

37) neposredno izvršava propise i opšte akte Glavnog grada, u skladu sa ovim Zakonom;

38) neposredno sarađuje sa opštinama u Crnoj Gori i opštinama drugih država radi ostvarivanja zajedničkih interesa u oblasti lokalne samouprave;

39) odlučuje o uvođenju samodoprinosa za teritoriju opštine ;

40) obavlja i druge poslove, u skladu sa zakonom, statutom opštine i statutom Glavnog grada.

Član 25

Glavni grad može povjeriti opštini obavljanje i drugih poslova iz svoje nadležnosti, u skladu sa statutom Glavnog grada.

Kad Glavni grad povjerava poslove opštini, aktom o povjeravanju propisuju se standardi i uslovi za njihovo vršenje, u skladu sa zakonom.

Sredstva za finansiranje povjerenih poslova iz stava 1 ovog člana obezbjeđuju se u budžetu Glavnog grada, u skladu sa zakonom i aktom o povjeravanju.

2. Organi opštine

Član 26

Organi opštine su: skupština opštine i predsjednik opštine.

Skupština opštine je predstavnički organ građana opštine.

Predsjednik opštine je izvršni organ opštine.

Član 27

Skupštinu opštine biraju građani opštine na osnovu slobodnog, opšteg, jednakog i neposrednog biračkog prava, u skladu sa zakonom.

U skupštinu opštine bira se 30 odbornika i još po jedan odbornik na svakih 5000 birača.

Mandat skupštine opštine traje četiri godine.

Član 28

Izbore za skupštinu opštine raspisuje Predsjednik Crne Gore.

Izbori iz stava 1 ovog člana održavaju se najkasnije 15 dana prije isteka mandata skupštine opštine.

U slučaju da se izbori ne raspišu u skladu sa zakonom, izbore raspisuje Vlada.

Član 29

Skupština opštine:

1) donosi statut, propise i druge opšte akte;

2) donosi budžet i završni račun budžeta;

3) raspolaže imovinom u skladu sa zakonom,

4) donosi plan i program razvoja opštine;

5 ) donosi lokalna planska dokumenta ;

6) donosi program uređenja prostora,

7) donosi prostorno urbanističke i druge planove ;

8) raspisuje referendum za teritoriju opštine ili za dio teritorije;

9) Utvrđuje visinu sopstvenih poreza, taksa i naknada u skladu sa Zakonom;

10) odlučuje o građanskoj inicijativi;

11 ) donosi plan kapitalnih poboljšanja i investicionu politiku;

11) odlučuje o zaduživanju i davanju garancija, u skladu sa Zakonom;

12) donosi akt kojim utvrđuje uslove za osnivanje mjesnih zajednica i daje saglasnost na odluku o osnivanju mjesne zajednice;

13) osniva javne službe, u skladu sa zakonom;

14) donosi odluku o izradi, upotrebi, čuvanju i uništavanju pečata;

15) usvaja lokalna planska dokumenta i daje saglasnost na lokalna planska dokumenta glavnog grada, u dijelu koji se odnosi na opštinu, u skladu sa zakonom;

16) daje saglasnost na statut javne službe, na statusne promjene, povećanje i smanjenje glavnice, na plan razvoja i program rada i druge programske akte javnih službi čiji je osnivač;

17) donosi odluku o broju odbornika u skupštini opštine, u skladu sa ovim zakonom;

18) imenuje opštinsku izbornu komisiju u skladu sa zakonom;

19) vrši verifikaciju mandata i odlučuje o pravima odbornika;

20) bira i razrješava predsjednika opštine i predsjednika skupštine opštine i imenuje sekretara skupštine opštine;

21) daje mišljenje na propise i druge akte koje donosi Skupština;

22) daje Skupštini inicijative za uređenje odnosa od značaja za stanovništvo i razvoj lokalne samouprave u opštini i preduzimanje odgovarajućih aktivnosti;

23) daje mišljenje na program zaštite i unaprjeđenja životne sredine;

24) usvaja izvještaje o radu javnih službi čiji je osnivač;

25) daje mišljenje na izvještaje o radu javnih službi čiji je osnivač Glavni grad, a koje vrše djelatnost i na teritoriji opštine;

26) imenuje radna tijela skupštine opštine;

27) razmatra izvještaj o radu predsjednika opštine i radu organa lokalne uprave;

28) donosi poslovnik o radu;

29) odučuje o raspisivanju samodoprinosa za teriroriju opština ;

30) Imenuje po jednog predstavnika u upravnim odborima javnih ustanova i preduzeća ;

31) Daje mišljenje na programme rada javnih preduzeća i službi čiji je osnivač Glavni grad Podgorica ;

32) vrši i druge poslove, u skladu sa ovim zakonom, statutom opštine i statutom Glavnog grada.

Član 30

Predsjednika skupštine opštine bira skupština opštine iz reda svojih odbornika, u skladu sa statutom.

Mandat predsjednika skupštine opštine traje koliko i mandat skupštine opštine.

Predsjednik skupštine opštine funkciju, po pravilu, obavlja volonterski.

U slučaju odsutnosti ili spriječenosti predsjednika skupštine opštine zamjenjuje odbornik kojeg odredi skupština opštine.

Član 31

U pogledu načina sazivanja i odlučivanja skupštine opštine, radnih tijela i akata skupštine opštine, izbora i razrješenja predsjednika skupštine opštine shodno se primjenjuju odredbe Zakona o lokalnoj samoupravi koje se odnose na skupštinu opštine.

Član 32

Skupština opštine ima sekretara.

Sekretara imenuje i razrješava skupština opštine, na predlog predsjednika skupštine, u skladu sa zakonom.

Član 33

Predsjednika opštine bira skupština opštine, većinom glasova ukupnog broja odbornika.

Predsjednik opštine ne može istovremeno biti odbornik u skupštini opštine, niti odbornik u Skupštini.

Mandat predsjednika opštine traje četiri godine.

Predsjednik opštine za svoj rad odgovara skupštini opštine.

U slučaju duže odsutnosti ili spriječenosti predsjednika opštine zamjenjuje potpredsjednik opštine.

Član 34

Opština može imati potpredsjednika.

Mandat potpredsjednika traje koliko i mandat predsjednika opštine.

Potpredsjednik zamjenjuje predsjednika opštine u slučaju njegove odsutnosti ili spriječenosti i vrši druge poslove koje mu predsjednik povjeri.

Član 35

Predsjednik opštine:

1) predstavlja i zastupa opštinu;

2) predlaže statut;

3) predlaže budžet i završni račun budžeta;

4) predlaže propise i druge akte koje donosi skupština opštine i način rješavanja pojedinih pitanja iz nadležnosti skupštine opštine;

5) predlaže program razvoja opštine;

6) utvrđuje organizaciju i način rada lokalne uprave,po pribavljenom mišljenjuglavnog administratora;

7) daje saglasnost na akt o unutrašnjoj organizaciji i sistematizaciji javnih službi koje se finansiraju iz budžeta opštine;

8) imenuje Komisiju za žalbe radi odlučivanja o pravima i obavezama zaposlenih u vezi sa radom i po osnovu rada;

9) stara se i odgovoran je za izvršavanje zakona i drugih propisa, kao i opštih akata skupštine opštine i Glavnog grada;

10) stara se i odgovoran je za izvršavanje prenešenih i povjerenih poslova;

11) podnosi skupštini opštine izvještaj o svom radu i radu organa lokalne uprave, najmanje jednom godišnje;

12) imenuje i razrješava potpredsjednika opštine i glavnog administratora, uz saglasnost skupštine opštine;

13) imenuje i razrješava starješinu organa lokalne uprave i direktore javnih službi, ako zakonom nije drukčije propisano;

14) usmjerava i usklađuje rad organa lokalne uprave i javnih službi čiji je osnivač, radi efikasnijeg ostvarivanja njihovih funkcija i kvalitetnijeg pružanja javnih usluga, o čemu donosi odgovarajuće akte;

15) vrši nadzor nad radom organa lokalne uprave;

16) donosi akte kojima obezbjeđuje izvršenje budžeta opštine;

17) vrši i druge poslove, u skladu sa ovim zakonom, statutom i drugim aktima opštine i Glavnog grada.

**Član 5**

Poslije člana 35 dodaje se devet novih članova koji glase:

«Član 35a

Predsjednik i potpredsjednik opštine, predsjednik skupštine opštine i glavni administrator su lokalni funkcioneri u smislu ovog zakona.

Odluku o zaradama i drugim pravima po osnovu rada lica iz stava 1 ovog člana i zaposlenih u lokalnoj upravi opštine donosi skupština opštine.

Član 35b

Predsjedniku opštine prestaje funkcija istekom mandata.

Predsjedniku opštine može prestati funkcija i prije isteka mandata podnošenjem ostavke, razrješenjem od strane skupštine opštine i razrješenjem od strane Vlade i po sili zakona.

Predlog za razrješenje predsjednika opštine može podnijeti jedna trećina odbornika skupštine opštine.

Na pitanja prestanka funkcije predsjednika opštine koja nijesu uređena ovim zakonom primjenjuju se odredbe Zakona o lokalnoj samoupravi o prestanku funkcije.

Član 35c

Radi obezbjeđivanja vršenja poslova od neposrednog interesa za lokalno stanovništvo opština osniva:

1) organe lokalne uprave (sekretarijati, uprave, direkcije, biroi, službe i sl.);

2) javne službe.

Javne službe opština može osnovati ako je obavljanje djelatnosti nezamjenljiv uslov života i rada lokalnog stanovništva, a zadovoljenje potreba građana u tim djelatnostima se ne može kvalitetno i ekonomično obezbijediti privatnom inicijativom ili na drugi način.

U slučaju kad opština ne osnuje, odnosno nije u mogućnosti da osnuje organe lokalne uprave, odnosno javne službe, poslove tih organa i službi obavljaće organi lokalne uprave i javne službe Glavnog grada.

Finansiranje poslova i međusobna prava i obaveze u slučaju iz stava 3 ovog člana uređuju se sporazumom između predsjednika opštine i gradonačelnika, uz prethodnu saglasnost skupština.

Član 35d

Organi lokalne uprave opštine:

1) izvršavaju zakone, druge propise i opšte akte opštine i Glavnog grada;

2) pripremaju nacrte propisa i odluka i drugih akata koje donose organi opštine;

3) vrše nadzor nad zakonitošću akata javnih službi čiji je osnivač i nad zakonitošću i cjelishodnošću rada tih službi, kao i inspekcijski nadzor, u skladu sa zakonom;

4) vrše stručne i druge poslove koje im povjere organi opštine;

5) rješava u prvostepenom upravnom postupku o pravima i obavezama građana, pravnih i drugih lica;

6) vode javne i druge evidencije propisane zakonom i opštim aktima organa opštine i Glavnog grada;

7) vrše i druge poslove utvrđene zakonom, statutom i drugim aktima opštine i Glavnog grada.

Član 35e

U vršenju nadzora organi lokalne uprave opštine:

1) predlažu predsjedniku opštine obustavljanje od izvršenja opštih akata javnih službi ili pojedinih njihovih odredbi koje nijesu u saglasnosti sa zakonom, do okončanja postupka ustavnosti i zakonitosti opštih akata;

2) daju inicijative za ocjenu ustavnosti i zakonitosti opštih akata javnih službi;

3) nalažu mjere za izvršavanje utvrđenih obaveza;

4) predlažu mjere za prevazilaženje problema, odnosno otklanjanje propusta u radu;

5) pokreću inicijativu za izmjenu propisa;

7) obavještavaju druge organe, ako postoje razlozi za preduzimanje mjera iz njihovih nadležnosti;

8) preduzimaju druge mjere predviđene posebnim propisima.

Član 35f

Radom organa lokalne uprave i službi opštine koordinira glavni administrator, koji se stara o zakonitosti, efikasnosti i ekonomičnosti njihovog rada, daje stručna uputstva i instrukcije o načinu postupanja u vršenju poslova, daje mišljenje na akt o unutrašnjoj organizaciji i sistematizaciji poslova organa lokalne uprave opštine i službi i vrši druge poslove koje mu povjeri predsjednik opštine.

Glavni administrator ima ovlašćenja drugostepenog organa u upravnim stvarima iz nadležnosti opštine.

Glavni administrator imenuje se i razrješava u skladu sa zakonom.

Član 35g

Radom organa lokalne uprave opštine rukovodi starješina organa, koji vrši poslove u skladu sa statutom i drugim aktima opštine.

Starješina organa se imenuje na osnovu javnog konkursa, na vrijeme od četiri godine.

Starješina organa za svoj rad i rad organa kojim rukovodi odgovara predsjedniku opštine.

Starješina organa donosi akt o unutrašnjoj organizaciji i sistematizaciji organa lokalne uprave, uz saglasnost predsjednika opštine, odlučuje o izboru i raspoređivanju lokalnih službenika i namještenika.

Uslovi, način i postupak imenovanja i razrješenja, kao i druga pitanja od značaja za rad organa lokalne uprave opštine uređuju se statutom opštine, u skladu sa zakonom.

Član 35h

Zaposleni u organima lokalne uprave opštine su lokalni službenici i namještenici.

Na prava i obaveze lokalnih službenika i namještenika opštine primjenjuju se propisi koji se primjenjuju na lokalne službenike i namještenike Glavnog grada.

Član 35i

Poslovi predsjednika i potpredsjednika opštine i glavnog administratora nespojivi su sa funkcijom odbornika i članstvom u organima upravljanja javnih službi čiji je osnivač opština ili Glavni grad.

Poslovi starješine organa lokalne uprave opštine i rukovodilaca javnih službi čiji je osnivač opština nespojivi su sa funkcijom odbornika i članstvom u organima upravljanja javnih službi.

Lica iz stava 1 ovog člana ne mogu biti angažovana od javnih službi, pravnih i fizičkih lica za obavljanje bilo kojih poslova koji su povezani sa poslovima organa opštine i u funkciji su ostvarivanja njihovih prava i interesa pred organima opštine.”

**Član 6**

PoglavljeV i čl. 36 do 41 mijenjaju se i glase:

**“IV. ODNOSI ORGANA OPŠTINE I ORGANA GLAVNOG GRADA**

Član 36

Odnosi između organa opštine i organa Glavnog grada zasnivaju se na načelima međusobne saradnje, u skladu sa zakonom i statutom opštine i statutom Glavnog grada.

Član 37

U pogledu kontrole zakonitosti vršenja poslova koje Glavni grad povjeri opštini shodno se primjenjuju propisi o državnoj upravi.

Član 38

Organi opštine dužni su da na zahtjev organa Glavnog grada dostave podatke, izvještaje i obavještenja od značaja za obavljanje poslova Glavnog grada.

Organi Glavnog grada dužni su da o uočenim nedostacima u radu organa opštine obavijeste skupštinu opštine i preduzmu mjere za njihovo otklanjanje.

Član 39

Opština ima pravo da daje inicijative ili mišljenja o pitanjima iz nadležnosti Glavnog grada**,** u skladu sa ovim zakonom.

Nadležni organ Glavnog grada dužan je da odgovor na inicijativu dostavi, u roku od 30 dana od dana podnošenja inicijative.

Član 40

Kad skupština opštine duže od tri mjeseca ne održava sjednice, ne izvršava odluke nadležnih sudova ili ne izvršava poslove utvrđene zakonom, statutom i drugim aktima opštine i Glavnog grada, čime se onemogućava ostvarivanje prava građana ili nanosi znatna materijalna šteta ili ako povjerene poslove iz nadležnosti Glavnog grada vrši suprotno odredbama zakona, statuta i drugih akata Glavnog grada, gradonačelnik će o tome obavijestiti Vladu i predložiti preduzimanje odgovarajućih mjera, u skladu sa zakonom.

U slučaju iz stava 1 ovog člana, Vlada će upozoriti skupštinu opštine da u određenom roku obezbijedi ostvarivanje svojih funkcija, odnosno izvrši zakonom, statutom i drugim aktima opštine i Glavnog grada utvrđene obaveze.

Ako skupština opštine u roku iz stava 2 ovog člana ne obezbijedi vršenje svojih funkcija, odnosno ne izvrši zakonom, statutom i drugim aktima opštine i Glavnog grada utvrđene obaveze, Vlada će raspuštiti skupštinu opštine.

U slučaju raspuštanja skupštine opštine, obavljanje poslova skupštine opštine do njenog konstituisanja vrši odbor povjerenika, koji imenuje Vlada.

U slučaja raspuštanja skupštine opštine, Predsjednik Crne Gore raspisuje izbore u roku od 15 dana od dana raspuštanja skupštine.

Ukoliko Predsjednik Crne Gore ne raspiše izbore u roku iz stava 5 ovog člana, izbore će raspisati Vlada.

Član 41

“ Sukob nadležnosti između organa lokalne uprave i javnih službi opštine rješava glavni administrator opštine.

Sukob nadležnosti između organa lokalne uprave opštine i organa lokalne uprave Glavnog grada rješava glavni administrator Glavnog grada”.

**Član 7**

Čl. 42 i 43 brišu se.

**Član 8**

U poglavlju VI. FINANSIRANJEPotpoglavlje **2** i čl. 45 do 49 mijenjaju se i glase:

“2. Finansiranje opštine

Član 45

Sredstva za finansiranje opštine obezbjeđuju se iz:

1. sopstvenih prihoda;
2. ustupljenih prihoda;
3. Egalizacionog fonda;
4. budžeta Države,
5. budžeta Glavnog grada u visini operativnih izdataka opštine, utvrđenih sporazumom opštine i Glavnog grada;
6. drugih izvora, u skladu sa zakonom.

Budžetom Glavnog grada će se finansirati i projekti od značaja za opštinu i Glavni grad;

Član 46

Sopstveni prihodi opštine su:

1) prihodi od lokalnih poreza, taksa i naknada koje se uvode u skladu sa zakonom o finansiranju lokalnih samouprava, a koji se ostvaruju na teritoriji opštine;

2) prihodi od prodaje i davanja u zakup imovine opštine;

3) prihodi koje svojom djelatnošću ostvare javne službe čiji je osnivač opština;

4) samodoprinosa; i

5) donacija i poklona.

Član 47

Opštini pripada prihod od zakonom ustupljenih poreza i naknada Glavnom gradu, a koji je ostvari na teritoriji opštine.

Član 48

Budžetom opštine se iskazuju sva primanja koja pripadaju opštini i svi izdaci iz njene nadležnosti.

U pogledu pripreme i izvršenja budžeta i završnog računa budžeta opštine i drugih pitanja koja nijesu posebno uređena ovim zakonom shodno se primjenjuju odredbe Zakona o finansiranju lokalne samouprave.

Član 49

Imovinu opštine čine nepokretne i pokretne stvari, novčana sredstva, hartije od vrijednosti i druga imovinska prava u skladu sa zakonom.

Opština raspolaže i upravlja svojom imovinom shodno njenoj namjeni, u skladu sa zakonom i dobrom praksom ekonomskog i finanijskog menadžmenta.

Opština i javne službe čiji je opština osnivač, dužni su da vode evidenciju o svojoj imovini.

Imovina opština iskazuje se u skladu sa zakonom.”

Podjela imovine između Glavnog grada i opština vrši se sporazumom, na osnovu odluka skupština opština, u skladu sa zakonom koji uređuje ovu oblast. Sporazum o podjeli imovine potpisuju izvršni organi opština.

Podjela imovine će se izvršiti u roku od 60 dana od dana usvajanja statuta opština.

**Član 9**

Član 50 briše se.

**Član 10**

Poslije člana 55 dodaje se osam novih članova koji glase:

**Član 55a**

Na izbor odbornika skupštine opštine primjenjuju se odredbe Zakona o izboru odbornika i poslanika.

Prve izbore za skupštine opština iz stava 1 ovog člana sprovodi izborna komisija Glavnog grada.

Član 55b

Konstitutivnu sjednicu skupštine opštine saziva predsjednik gradske skupštine, u roku od 15 dana od dana objavljivanja konačnih rezultata izbora za odbornike.

Ako konstitutivna sjednica nije sazvana u skladu sa stavom 1 ovog člana, sjednicu će sazvati gradonačelnik.

Član 55c

Do izbora organa opštine u skladu sa ovim zakonom, poslove iz njihove nadležnosti obavljaće organi gradskih opština Golubovci i Tuzi.

Član 55d

Statut i opšti akti Glavnog grada uskladiće se sa odredbama ovog zakona, u roku od 90 dana od dana stupanja na snagu ovog zakona.

Opštine Golubovci i Tuzi donijeće svoje statute u skladu sa ovim zakonom u roku od 60 dana od donošenja statuta Glavnog grada.

Danom donošenja statuta iz stava 2 ovog člana prestaju da važe statutarne odluke gradskih opština Golubovci i Tuzi.

Član 55e

Organi lokalne uprave opštine osnovaće se u skladu sa ovim zakonom, u roku od šest mjeseci od dana izbora predsjednika opštine.

Poslove lokalne uprave gradske opštine, lokalne službenike i namještenike koji su vršili te poslove, kao i opremu i službenu dokumentaciju, preuzeće organi lokalne uprave opštine, u roku 30 dana od dana osnivanja.

U roku iz stava 2 ovog člana, organi lokalne uprave opštine preuzeće od organa lokalne uprave Glavnog grada poslove koji su joj Zakonom o lokalnoj samoupravi i ovim zakonom stavljeni u nadležnost, u skladu sa potrebama opštine, opremu i službenu dokumentaciju.

Do osnivanja organa iz stava 1 ovog člana i preuzimanja predmeta, njihove poslove obavljaće lokalna uprava gradskih opština Golubovci i Tuzi, odnosno organi lokalne uprave Glavnog grada.

Član 55f

Kad opština osnuje javnu službu za vršenje određenih poslova koje je do tada obavljala javna služba Glavnog grada, preuzeće poslove, kao i zaposlene koji su vršili te poslove,u skladu sa potrebama opštine, opremu i službenu dokumentaciju, u roku od 30 dana od dana osnivanja javne službe.

U slučaju iz stava 1 ovog člana, nadležni organ lokalne uprave Glavnog grada obezbijediće u skladu sa potrebama opštine stručnu pomoć.

Član 55g

Skupština opštine donijeće budžet opštine u roku od 90 dana od dana izbora predsjednika opštine.

Do donošenja budžeta iz stava 1 ovog člana, finansiranje opštine vršiće se na osnovu finansijskog plana gradske opštine.

Član 55h

« Danom konstituisanja skupština opština u skladu sa ovim zakonom sva imovinska prava i obaveze gradskih opština prelaze na opštine Golubovci i Tuzi.”

**Član 11**

Ovaj zakon stupa na snagu osmog dana od dana objavljivanja u "Službenom listu Crne Gore".